РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број 118-2601/15

20. октобар 2015. године

Б е о г р а д

ПРЕДСЕДНИКУ НАРОДНЕ СКУПШТИНЕ

 Одбор за правосуђе, државну управу и локалну самоуправу је, на 51. седници одржаној 20. октобра 2015. године, размотрио оставку проф. др Зорана Стојановића на функцију члана Високог савета судства (број 118-2601/15, од 15. октобра 2015. године) и утврдио Предлог одлуке о престанку функције члана Високог савета судства из реда професора правног факултата.

 Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 168. став 3. Пословника Народне скупштине, на Трећој седници Другог редовног заседања Народне скупштине Републике Србије, која је у току.

 За представника предлагача одређен је Петар Петровић, председник Одбора.

 ПРЕДСЕДНИК

 Петар Петровић

 П Р Е Д Л О Г

 На основу члана 39. став 2. Закона о Високом савету судства („Службени гласник РС“, бр. 116/08, [101/10](http://we2.cekos.com/ce/faces/index.jsp%3F%26file%3Df78874%26action%3Dpropis%26path%3D07887401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) и [88/11](http://we2.cekos.com/ce/faces/index.jsp%3F%26file%3Df84954%26action%3Dpropis%26path%3D08495401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_\_ седници \_\_\_\_\_одржаној \_\_\_\_\_\_\_\_ 2015. године, донела је

О Д Л У К У

о престанку функције члана Високог савета судства из реда професора правног факултета

I

Проф. др Зорану Стојановићу, члану Високог савета судства из реда професора правног факултета, престаје функција дана 15. октобра 2015. године, подношењем оставке.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

О б р а з л о ж е њ е

 Проф. др Зоран Стојановић, члан Високог савета судства из реда професора правног факултета, поднео је Народној скупштини 15. октобра 2015. године оставку на функцију члана (примљена под 03 број 118-2601/15, од 15. октобра 2015. године године).

 Чланом 39. став 2. Закона о Високом савету судства утврђено је да члану Високог савета судства престаје функција, поред осталог, и подношењем оставке.

 С обзиром на то да је захтев проф. др Зорана Стојановића, члана Високог савета судства из реда професора правног факултета, примљен у Народној скупштини 15. октобра 2015. године, предложеном одлуком се утврђује да је дан престанка функције 15. октобар 2015. године.

 Одбор за правосуђе, државну управу и локалну самоуправу предлаже да се ова одлука разматра по хитном поступку, у складу са чланом 168. став 3. Пословника Народне скупштине. Ово имајући у виду да је потребно што пре створити услове за покретање поступка предлагања кандидата за избор члана Високог савета судства из реда професора правног факултета, у складу са чланом 40. став 1. Закона о Високом савету судства, којим је предвиђено да је Високи савет судства дужан дада у року од 15 дана донесе одлуку о покретању поступка предлагања кандидата за избор новог члана Високог савета судства, ако изборном члану престане мандат пре истека времена на који је изабран.